મુંબઈના પ્રેક્ષકરાજાઓ માટે યોજાયેલા ચાર દિવસના ‘ભવાઈ’ નાટ્યમહોત્સવનું ગઈ કાલે સવારે બોરીવલીના પ્રબોધન ઠાકરે મિની ઑડિટોરિયમમાં ભવ્ય ઉદ્ઘાટન થયું. મહારાષ્ટ્રના શિક્ષણ અને સાંસ્કૃતિક પ્રધાન તથા બોરીવલીના વિધાનસભ્ય વિનોદ તાવડેના નેતૃત્વમાં આકાર પામેલા યુથ કલ્ચરલ અસોસિએશનના નેજા હેઠળ યોજાયેલા આ મહોત્સવના ઉદ્ઘાટન પ્રસંગે સંસદસભ્ય ગોપાલ શેટ્ટી, વિધાનસભ્ય યોગેશ સાગર તેમ જ ખ્યાતનામ અભિનેત્રી સરિતા જોષી, ‘ચાણક્ય’ને રંગમંચ પર ચરિતાર્થ કરનાર મનોજ જોષી, અનેક નાટકોના ડિરેક્ટર-પ્રોડ્યુસર સંજય ગારેડિયા સહિત નાટ્યજગતના અતુલ ઉનડકટ અને ભાવેશ માંડલિયા હાજર રહ્યાં હતાં.